Eduard Jürgens

Eduard-Johannes Jürgens VR II/3 (12. veebruar 1887 Kükita vald Tartumaa – 21. aprill 1948 Sydney Austraalia) oli eesti insener.

Eduard Jürgens õppis Riia Polütehnilises Instituudis.  

1918. aastal alanud Eesti Vabadussõjas määrati E. Jürgens Soomusrongide divisjoni inseneriks ja jätkas ka Soomusrongide diviisi insenerina. E. Jürgens juhendas sõjategevuse käigus soomusrongide lahingutegevuse ajal lõhutud ja rikutud raudtee ja raudteesildade taastamist ja remonti ning tema tegevust tunnustati Vabadusristi II klassi 3 järgu ordeniga. Pärast Vabadussõda jätkas E. Jürgens teenistust Soomusrongide brigaadi insenerina kuni 1923. aastani, mil lahkus sõjaväeteenistusest. 

1928. aastal lahkus E. Jürgens Eestist ning asus elama Austraaliasse Sydneysse, kus ka suri 21. aprillil 1948.

Eesti insenerid
Eesti soomusronglased
Vabadussõja veteranid
Vabadusristi II liigi 3. järgu kavalerid
Eestlased Austraalias
Sündinud 1887
Surnud 1948